《晴和再用丁韵》
宋代·陈淳

膏霖溉注既优渥，璇穹顿扫顽云车。
沉香久郁悉清豁，无复沴气东西斜。
金盘拥出三足乌，赫赫耀目伸爪牙。
融融熙熙遍林谷，鸣有喜莺无愁鸦。
东阡土脉浸温畅，颇颇释我农人嗟。
壮者举耜趾相摩，少者行馌肩相差。
乃知乾元父万物，仁育两间同一家。
太和生生终莫遏，不容痴寒固骄夸。
残阴噎噎终必退，安能掩轧壮阳芽。
日涉老仙忧民隐，诗词恳恻如黄麻。
料对兹晨少慰怿，行歌豳颂笔生花。

作者简介：陈淳(1159～1223)是中国南宋理学家。字安卿，亦称北溪先生。漳州龙溪(今福建漳州龙文人），今祠建漳州龙文洛滨社。朱熹晚年的得意门生，理学思想的重要继承者和阐发者。著作有《北溪全集》。